Άνοιγμα Εγγράφου, μετακίνηση στα περιεχόμενά του και κλείσιμό του

Για να ανοίξω ένα υπάρχον έγγραφο:

Για να ανοίξω ένα υπάρχον έγγραφο, πατώ το Alt και το αριστερό βέλος για να πάω στο κουμπί Microsoft Office.
Πατώ το Enter για να το ενεργοποιήσω και μετά με το κάτω βέλος επιλέγω την εντολή Open.
Σημείωση: μπορώ να δώσω την εντολή Open πατώντας τα πλήκτρα Control και O μαζί, αντί για την πιο πάνω διαδικασία.

Όταν δώσω αυτή την εντολή “Open” θα εμφανιστεί μπροστά μου το κουτί διαλόγου Open.

Την πρώτη φορά που θα χρησιμοποιήσω αυτή την εντολή, στο κουτί αυτό θα εμφανιστούν τα περιεχόμενα του φακέλου Documents (έγγραφα).

Αν αυτό που ψάχνω να βρω βρίσκεται σε αυτό το φάκελο τότε απλά πατώ Shift και Tab και μπαίνω στη λίστα με το περιεχόμενό του. Ψάχνω με το κάτω βέλος και όταν βρω αυτό που θέλω πατώ Enter.

Για να ανοίξω υπάρχον έγγραφο που βρίσκεται κάπου αλλού εκτός από το φάκελο Documents:

Ακολουθώ την ίδια διαδικασία με πιο πάνω για να δώσω την εντολή Open.

Όταν εμφανιστεί το αντίστοιχο κουτί διαλόγου μπροστά μου, πατώ το Tab μέχρι να ακούσω Look in (συνήθως τέσσερις φορές).

Με το κάτω βέλος ενεργοποιώ τη λίστα και συνεχίζω με αυτό για να βρω αυτό που θέλω.

Πατώ το Enter για να ανοίξει. Μετά πατώ ξανά το Tab τρεις φορές για να ξαναμπώ στο περιεχόμενο του και ψάχνω για το έγγραφο που θέλω.

Μετακίνηση σε κείμενο:

Όταν το έγγραφο που επιθυμώ εμφανιστεί μπροστά μου, το σημείο εισόδου βρίσκεται στην αρχή του κειμένου.

Μπορώ εγώ να μετακινηθώ σε αυτό, χρησιμοποιώντας το πληκτρολόγιό μου.

Πλήκτρα μετακίνησης:

Για να μετακινηθώ- Πατώ:

Ένα χαρακτήρα αριστερά, Αριστερό βέλος

Ένα χαρακτήρα δεξιά, Δεξί βέλος

Μια γραμμή προς τα κάτω, Κάτω βέλος

Μια γραμμή προς τα πάνω, Πάνω βέλος

Μια λέξη προς τα αριστερά, Control και αριστερό βέλος

Μια λέξη προς τα δεξιά, Control και δεξί βέλος

Στο τέλος της γραμμής, End

Στην αρχή της γραμμής, Home

Στην αρχή της τρέχουσας παραγράφου, Control και πάνω βέλος

Στην αρχή της προηγούμενης παραγράφου, Control και πάνω βέλος (δύο φορές)

Στην αρχή της επόμενης παραγράφου, Control και κάτω βέλος

Στην αρχή της προηγούμενης σελίδας, Alt και Control και Page up

Στην αρχή της επόμενης σελίδας, Alt και Control και Page Down

Στο τέλος του εγγράφου, Control και End

Στην αρχή του εγγράφου, Control και Home.

Όταν ακούω ένα χαρακτήρα την ώρα που μετακινούμε, το σημείο εισόδου βρίσκεται πριν από αυτόν.

Στην οθόνη Braille το σημείο εισόδου είναι κάτω από τον χαρακτήρα αυτό.

Όταν γράφω, ακούω τον χαρακτήρα που μόλις έγραψα και το σημείο εισόδου βρίσκεται αμέσως μετά από αυτόν, ώστε να γραφτεί ο επόμενος χαρακτήρας στα δεξιά του.

Για να ακούσω κάτι μέσα σε ένα κείμενο:

Χρησιμοποιώ κυρίως τα πλήκτρα του Num Pad.

Το πλήκτρο μηδέν μου ανακοινώνει πάντα που βρίσκομαι, οπότε στο κείμενο μου διαβάζει ολόκληρη τη γραμμή.

Το πλήκτρο 5, μου ανακοινώνει τη λέξη στην οποία βρίσκομαι. Προσοχή, μπορεί να βρίσκομαι οπουδήποτε στη λέξη και όχι απαραίτητα στην αρχή.

Το πλήκτρο 6, μου διαβάζει τη γραμμή στην οποία βρίσκομαι και οπουδήποτε και αν είμαστε σε αυτή και πάλι.

Το πλήκτρο 4 μου διαβάζει το γράμμα ΠΡΙΝ από το οποίο βρίσκεται το σημείο εισαγωγής.

Για να κλείσω ένα έγγραφο:

Υπάρχουν τρεις τρεις τρόποι για να κλείσω ένα έγγραφο.

Αν θέλω να κλείσω μόνο το έγγραφο χωρίς να βγω από το Word:

Με το πλήκτρο Alt και με αριστερό βελάκι πάω στο κουμπί Microsoft Office και πατώ το Enter.

Από το μενού, επιλέγω Close και ξαναπατώ Enter.

Το έγγραφο έκλεισε αλλά το Word παραμένει ανοικτό.

Χρησιμοποιώ τα πλήκτρα Control και W.

Αν θέλω να κλείσω και το έγγραφο και το Word:

Από το μενού, επιλέγω Exit Word και ξαναπατώ Enter.

Το έγγραφο έκλεισε αλλά βγήκα και από το Word.

Χρησιμοποιώ τα πλήκτρα Alt και F4.